יוסף יחיאל במברגר

יוסף יחיאל הלוי במברגר (נולד ב-3 בספטמבר 1944) הוא רב הקהילה החרדית בחיפה, ראש כולל בשכונת נווה שאנן בחיפה, אב"ד בבית דין פרטי בחיפה, וחבר בד"ץ שארית ישראל.

תולדותיו
נולד בט"ו באלול תש"ד (ספטמבר 1944) בצרפת ליונה ורות במברגר. בבחרותו עבר ללמוד בארץ ישראל בישיבת באר יעקב ובישיבת פוניבז'.

נישא לשושנה בתו של הרב שלמה וולבה. לאחר נישואיו התגורר בירושלים, ולמד להוראה מפי הרב יעקב בלוי והרב מאיר ברנדסדורפר.
בסוף שנות השמונים נקרא לכהן כרבה של הקהילה החרדית בחיפה בשכונות הדר ונווה שאנן, וכראש כולל האברכים בשכונת נווה שאנן.

הקים מערכת כשרות פרטית עבור החרדים בעיר חיפה, הקים בה בית דין צדק (שלוחה של בית דין צדק בני ברק בראשות הרב נסים קרליץ), והקים כולל אברכים בשכונת הדר.

בשנת 2014 צורף כחבר בד"ץ שארית ישראל.

משפחתו
בנו הגדול הרב משה יונה במברגר משמש כמשיב בישיבת גבעת שאול בירושלים.
חתנו הרב משה זלושינסקי משמש כר"מ בישיבת משכן יעקב בחיפה.
חתנו הרב דוד הלל בריקס משמש כראש כולל הדר התורה בשכונת הדר בחיפה.
חתנו הרב אריה פרידמן, ר"מ בישיבת "ברית יעקב", ובישיבת "באר התורה", ומחבר ספרי "עולת איש" על הש"ס

חיפה: רבנים
בוגרי ישיבת באר יעקב
בוגרי ישיבת פוניבז'
רבני בד"ץ שארית ישראל
יוסף יחיאל במברגר
משפחת גרודזינסקי
ישראלים שנולדו ב-1944